বিদায় নিচ্ছে শীত! সরস্বতী পুজোর দিন কেমন থাকবে আবহাওয়া?

ওয়েব ডেস্ক : ধীরে ধীরে বাংলা থেকে বিদায় নিচ্ছে শীত (Winter)। ভোরের ও রাতের দিকে ঠান্ডা অনুভূত হলেও, কয়েকদিন ধরেই দিনের তাপমাত্রা (Tempreture) বাড়তে লেগেছে। যার ফলে কনকনে শীত অনুভব কমে আসবে। এমনটাই জানাচ্ছে হাওয়া অফিস। সোমবার থেকে তাপমাত্রা বাড়বে বলেই জানিয়েছে হাওয়া অফিস।

হাওয়া অফিস সূত্রে খবর, আগামী দু’দিনের মধ্যে তাপমাত্রা ২ থেকে ৩ ডিগ্রি পর্যন্ত বেড়ে যেতে পারে। এমনকি সরস্বতী পুজোর (Saraswati Puja) দিনেও ঠান্ডা অনেকটাই কমে আসবে। জানা যাচ্ছে, পশ্চিমী ঝঞ্ঝা তৈরি হচ্ছে। যা ইতিমধ্যে উত্তর-পশ্চিম ভারতে ঢুকে পড়েছে। আজ আরও একটি ঝঞ্ঝা প্রবেশ করার কথা। যার ফলে উত্তুরে হাওয়ার দাপট কমতে পারে। আর সেই কারণেই তাপমাত্রা বাড়বে।

আরও খবর : ‘ভোটের পর মোদিকেও জয় বাংলা বলতে হবে’, চাপড়া থেকে সিঙ্গুরের বার্তার পালটা চ্যালেঞ্জ অভিষেকের

অন্যদিকে, কলকাতা সহ দক্ষিণবঙ্গে (South Bengal) সব জেলাতেই আজ থেকে তাপমাত্রা বাড়তে পারে। তবে আরও কিছুদিন আরও শীত অনুভূত হবে। তবে হাওয়া অফিস জানাচ্ছে, ফেব্রুয়ারির প্রথম সপ্তাহ থেকে শীত একেবারে বিদায় নিতে পারে। তবে দক্ষিণবঙ্গে শীতের অনুভূতি কমে গেলেও, উত্তরবঙ্গে কনকনে শীতে কাঁপছে সেখানকার মানুষ। তবে ডুয়ার্স থেকে শুরু করে উত্তরবঙ্গের (North Bengal) নীচের অংশে তাপমাত্রা ধীরে ধীরে বাড়তে থাকবে।

তবে শীতের বিদায়ের ঘন্টা বেজে গেলেও বজায় রয়েছে কুয়াশার দাপট। ভোরের দিকে কুয়াশার কারণে দৃশ্যমান্যতা কমে যাচ্ছে। সেই কারণে সাবধানে চলাফেরার কথা জানানো হচ্ছে। অন্যদিকে এদিন কলকাতার (Kolkata) সর্বোচ্চ তাপমাত্রা থাকতে পারে ২৭ ডিগ্রি সেলসিয়াসের কাছে। আর সর্বনিম্ন তাপমাত্রা থাকতে পারে ১৪ ডিগ্রির আশেপাশে।